b"\n_START_ARTICLE_\nJoan Coca\n_START_SECTION_\nTraject\xc3\xb2ria\n_START_PARAGRAPH_\nFou un notable davanter que defens\xc3\xa0 els colors de l'Aven\xc3\xa7 de l'Sport de Sant Andreu, en els anys en els quals aquest club jugava a la m\xc3\xa0xima categoria del futbol catal\xc3\xa0. Jug\xc3\xa0 a l'Aven\xc3\xa7 entre 1915 i 1922. Tamb\xc3\xa9 disput\xc3\xa0 un partit amb la selecci\xc3\xb3 de futbol de Catalunya enfront Biscaia el 31 de gener de 1920, on Catalunya guany\xc3\xa0 per 2 a 1, essent Coca l'autor d'un dels gols._NEWLINE_Una greu malaltia l'oblig\xc3\xa0 a abandonar el futbol de forma prematura. L'elevat cost dels medicaments i un tractament especial que necessitava i que el jugador no es podia permetre econ\xc3\xb2micament, van fer que a partir de la temporada 1922-23 es comencessin a organitzar campanyes i partits d'homenatge per tal de recaptar fons, en les quals s'involucr\xc3\xa0 tot el futbol catal\xc3\xa0. Les ajudes no van ser suficients per salvar-li la vida, morint l'11 de juny de 1927."